Թամարա Լիսիցյան

Թամարա Նիկոլայի Լիսիցյան (), կինոռեժիսոր, սցենարիստ։ ՌԴ ԽՍՀ արվեստի վաստակավոր գործիչ (1985)։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։

Կենսագրություն 
Թամարա Լիսիցյանը ծնվել է 1923 թվականին Թբիլիսիում Նիկոլայ Պավելի Լիսիցյանի և Մարֆա Իվանովայի ընտանիքում։ Եղել է օպերային երգիչ Պավել Լիսիցյանի զարմուհին։ 1939 թվականին սովորել է Թբիլիսիի թատերական ինստիտուտի դերասանական ֆակուլտետում։ 1941, 1944-1946 թվականներին ուսումը շարունակել է Մոսկվայի քաղաքային թատերական ուսումնարանում։ Մասնակցել է Գերմանա-խորհրդային պատերազմին։ 1952-1954 թվականներին սովորել է Մոսկվայի Թատերական արվեստի պետական ինստիտուտի ռեժիսորական ֆակուլտետում։ 1959 թվականին ավարտել է Մոսկվայի Կինեմատոգրաֆիստների համամիութենական ինստիտուտի ռեժիսորական ֆակուլտետը (Կոզինցևի արվեստանոց)։

Հետպատերազմյան տարիներին աշխատել է Իտալիայի «Սովէքսպորտֆիլմ»-ում։ Հեղինակել է մի շարք գիտահանրամատչելի, գովազդային, կարճամետրաժ ֆիլմեր, հոլովակներ, սցենարներ։ Եղել է մի շարք հին ֆիլմերի վերականգնման ռեժիսորը՝ «Պետրոս Մեծ», «Խաչակիրները» և այլն։

Ֆիլմագրություն 
 «Սոմբրերո», 1959 
 «Տիեզերագնաց №…», 1961 (կարճամետրաժ) 
 «Նորը Արևելքում», 1962 
 «ԽՍՀՄ-ը իտալացիների աչքերով», 1964 
 «Ֆիթիլ», 1965 
 «Չիպոլինո», 1973 
 «Ջելսոմինոյի կախարդական ձայնը», 1977 
 «Նռների կղզում», 1981 
 «Գրետա» ամառանոցի գաղտնիքը», 1983 
 «Առեղծվածային ժառանգորդը», 1987

Ծանոթագրություններ

Արտաքին հղումներ 
 Ֆիլմերի ցանկը IMDb կայքում
 Режиссер Тамара Лисициан – о своей драматической судьбе

Թիֆլիս քաղաքում ծնվածներ
Հայ կինոռեժիսորներ
Հայ սցենարիստներ
Մոսկվա քաղաքում մահացածներ
Հայրենական մեծ պատերազմի մասնակիցներ
Վագանկովյան գերեզմանատանը թաղվածներ
ՌԽՖՍՀ արվեստի վաստակավոր գործիչներ
Հայ հետախույզներ
«Խիզախության համար» մեդալով պարգևատրվածներ (ԽՍՀՄ)